
Δελτίο Τύπου
Π.Ο.Π.Σ.:
Ενωμένοι να διαδώσουμε το μήνυμα της καθολικής αναγνώρισης της Γενοκτονίας του Ποντιακού Ελληνισμού | Αναλυτικό Πρόγραμμα των φετινών εκδηλώσεων

Κάθε χρόνο, τέτοια εποχή, λίγες ημέρες πριν τη θλιβερή επέτειο της 19ης Μαΐου, όλοι οι Πόντιοι όπου γης, αισθανόμαστε εντονότερη την άσβεστη μνήμη των αδικοχαμένων και ξεριζωμένων προγόνων μας.

Φέτος, η πρωτοφανής  δοκιμασία που βιώνουμε όλοι μας και τα μέτρα προστασίας για τον περιορισμό της πανδημίας του κορωνοϊού, μας υποχρεώνουν να τροποποιήσουμε τον αρχικό μας σχεδιασμό και να περιοριστούμε σε λιτές εκδηλώσεις με τη συμμετοχή ολιγάριθμων αντιπροσωπειών φορέων. 

Το βάρος των εκδηλώσεων μετατοπίζεται φέτος στις διαδικτυακές εκδηλώσεις, με κυριότερη την εκδήλωση που θα προβληθεί ζωντανά από τη σελίδα της Πανελλήνιας Ομοσπονδίας Ποντιακών Σωματείων στο Facebook ανήμερα της μαύρης επετείου της 19ης Μαΐου. 

Στόχος της διαδικτυακής εκδήλωσης είναι η ενημέρωση του κοινού για το έγκλημα της Γενοκτονίας  μέσα από εισηγήσεις ακαδημαϊκών και ερευνητών αλλά και η ευαισθητοποίηση του κοινού, όχι μόνο ποντιακής καταγωγής, από τα μηνύματα που θα απευθύνουν προσωπικότητες των τεχνών και των γραμμάτων και εκπρόσωποι φορέων. 

Ας έρθουμε όλοι πιο κοντά και ενωμένοι να διαδώσουμε το μήνυμα της καθολικής αναγνώρισης της Γενοκτονίας των 353.000 θυμάτων της κεμαλικής θηριωδίας.

Ας μετατρέψουμε τη δοκιμασία σε ευκαιρία προκειμένου το φετινό μας μήνυμα να είναι πιο δυνατό και πιο διεκδικητικό.

Μόνο ενωμένοι θα τα καταφέρουμε. 
Αναλυτικό Πρόγραμμα:
Δευτέρα 18 Μαΐου 2020
7.00μ.μ. 
Συζήτηση-αφιέρωμα για τη Γενοκτονία των Ελλήνων του Πόντου 
Συμμετέχουν: 
Χριστίνα Σαχινίδου, Πρόεδρος Π.Ο.Π.Σ. 
Μπεντρός Χαλατζιάν, Αρμενική Εθνική Επιτροπή Ελλάδος. 
Χάρης Τσιρκινίδης, Συγγραφέας-Ιστορικός.
Ραδιοφωνικά από τη συχνότητα του Ραδιοφωνικού Σταθμού Π.Ο.Π.Σ. 101.3 σε δικτύωση με το Ράδιο Λελέβωσε
Ζωντανή Μετάδοση από την επίσημη σελίδα της Πανελλήνιας Ομοσπονδίας Ποντιακών Σωματείων στο Facebook 

Τρίτη 19 Μαΐου 2020 
11.00π.μ. 
Τελετή Μνημοσύνης στο Μνημείο της Γενοκτονίας του Ποντιακού Ελληνισμού στην Πλατεία Αγίας Σοφίας. 
Ζωντανή μετάδοση από την επίσημη σελίδα της Πανελλήνιας Ομοσπονδίας Ποντιακών Σωματείων στο Facebook
7.00μ.μ. 
Διαδικτυακή Εκδήλωση για τη μαύρη επέτειο 101 ετών από τη δεύτερη και πιο σκληρή φάση της Γενοκτονίας των Ελλήνων του Πόντου. 
Συμμετέχουν ως εισηγητές  
1. Κυριάκος Χατζηκυριακίδης 
Επίκουρος Καθηγητής Έδρας Ποντιακών Σπουδών
1. Δρ. Βασίλειος Μεϊχανετσίδης 
Μέλος της Διεθνούς Ενώσεως Μελέτης Γενοκτονιών
1. Θεοδόσης Κυριακίδης 
Επιστημονικός Συνεργάτης Έδρας Ποντιακών Σπουδών Α.Π.Θ.
1. Δρ. Νίκος Λυγερός 
Στρατηγικός Αναλυτής και Ερευνητής

Μηνύματα για την Ημέρα Μνήμης απευθύνουν: 
Μπεντρός Χαλατζιάν 
Αρμενική Εθνική Επιτροπή Ελλάδος

Γιώργος Κιμούλης 
Ηθοποιός 

Γιάννης Καλπούζος 
Συγγραφέας 

Μανούσος Μανουσάκης 
Σκηνοθέτης 

Μιχάλης Μαγειρίας 
Πρόεδρος Πανελλήνιας Ομοσπονδίας Πολιτιστικών Συλλόγων Βλάχων 

Άλκης Αναστασιάδης 
Πρόεδρος Ομοσπονδίας Ελλήνων Ποντίων Κύπρου
Πρόεδρος Παγκόσμιας Συντονιστικής Επιτροπής Νεολαίας

Ευγενία Κοτανίδη 
Πρόεδρος Ελληνικών Κοινοτήτων Γεωργίας 

Μαρία Λαζάρεβα
Πρόεδρος Ελληνικών Κοινοτήτων Αρμενίας 

Και η Μελίνα Ασλανίδου




Εκ μέρους του Δ.Σ. της Π.Ο.Π.Σ.
Η Πρόεδρος                                         Ο Γεν.Γραμματέας
        Χριστίνα Σαχινίδου                            Κωνσταντίνος Σαμουρκασίδης

